Acbar nxeddem-as iɣil neɣ ur yiwiḍ ara deg yigenni-nni nḍebɛ-it cɣel n tseksut ad tneftaḥ deg lqarn ; acḥal aya nceɛel-iten deg uxxam am teftilin nxeddem-as zzit-nni taberkant nceɛel-it itegged tafat, ntteqed-ihen lukan ur teqden ara ad fessin ad aṛẓen.Lmeṣabiḥ nxeddem-ihen ɣef mertayen, yella lmeṣbaḥ iḍebbaɛ aneɣ tacmuxt ad as-neflu iṭeɛwaj akk di leḍṛuf, imiren mi nebren tiftilin ad tent-nesekcem s iṭeɛwaj-nni i nexdem deg yidisan ma yella kra n lfarḥ akken ad d-imudd ṭiya xilla, lemṣabiḥ n uxxam nḍebbaɛ-asen taqesult d teṭuṭaḥt ad nger yiwen n uṭɛuj anda ad nger yiwet n teftilt ad tt-necɛel, tettmuddu-d ṭiya deg uxxam.